CELEX: 62017CN0521
Language: el
Date: 2017-09-01 00:00:00
Title: Υπόθεση C-521/17: Αίτηση προδικαστικής αποφάσεως την οποία υπέβαλε το Tallinna Ringkonnakohus (Εσθονία) την 1η Σεπτεμβρίου 2017 — c.v. SNB-REACT u. a. κατά Deepak Mehta

13.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 382/34
            
         Αίτηση προδικαστικής αποφάσεως την οποία υπέβαλε το Tallinna Ringkonnakohus (Εσθονία) την 1η Σεπτεμβρίου 2017 — c.v. SNB-REACT u. a. κατά Deepak Mehta
   (Υπόθεση C-521/17)
   (2017/C 382/41)
   Γλώσσα διαδικασίας: η εσθονική
   
      Αιτούν δικαστήριο
   
   Tallinna Ringkonnakohus
   
      Διάδικοι στην υπόθεση της κύριας δίκης
   
   
      Ενάγουσα: c.v. SNB-REACT u. a.
   
      Εναγόμενος: Deepak Mehta
   
      Προδικαστικά ερωτήματα
   
   
            
               1)
            
            
               Έχει το άρθρο 4, στοιχείο γ', της οδηγίας 2004/48/ΕΚ (1) του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με την επιβολή των δικαιωμάτων διανοητικής ιδιοκτησίας, την έννοια ότι τα κράτη μέλη υποχρεούνται να αναγνωρίζουν τους οργανισμούς διαχειρίσεως συλλογικών δικαιωμάτων διανοητικής ιδιοκτησίας, οι οποίοι εκπροσωπούν δικαιούχους εμπορικών σημάτων, ως πρόσωπα που έχουν δικαίωμα να ζητούν ιδίω ονόματι την εφαρμογή μέτρων αποκαταστάσεως για την προστασία των δικαιωμάτων των δικαιούχων σημάτων καθώς και να ασκούν ενώπιον δικαστηρίου ιδίω ονόματι αγωγή για την επιβολή των εν λόγω δικαιωμάτων;
            
         
            
               2)
            
            
               Έχουν τα άρθρα 12, 13 και 14 της οδηγίας 2000/31/ΕΚ (2) του Ευρωπαϊκού Κοινοβουλίου και του Συμβουλίου, της 8ης Ιουνίου 2000, για ορισμένες νομικές πτυχές των υπηρεσιών της κοινωνίας της πληροφορίας, ιδίως του ηλεκτρονικού εμπορίου, στην εσωτερική αγορά («οδηγία για το ηλεκτρονικό εμπόριο»), την έννοια ότι ως φορέας παροχής υπηρεσιών, επί του οποίου τυγχάνουν εφαρμογής οι προβλεπόμενες στις εν λόγω διατάξεις εξαιρέσεις από την ευθύνη, νοείται και ο φορέας παροχής υπηρεσίας συνιστάμενης στην καταχώριση διευθύνσεων πρωτοκόλλου διαδικτύου (διευθύνσεων IP) και τη διευκόλυνση ανώνυμης σύνδεσης μέσω αυτών με τομείς (domains), καθώς και την εκμίσθωση των εν λόγω διευθύνσεων ΙΡ;
            
         
      (1)  ΕΕ 2004, L 157, σ. 45.
   
      (2)  ΕΕ 2000, L 178, σ. 1.